Brac isch e  insle z'Kroatie wo vor Split liit. Also im mittelmeer   Und ich han törfe e wuche dethii gah, goge en kurs i Biotechnologie näh. mer händ also tatsächlich intensiv gschaffet - es sind amigs 7-8 vorläsige gsii pro tag plus na e üebig. es hät also nöd vil frei gäh. usserd am mittwuch namitag (siehe fötelis). Det simmer mit 2 büss überd insle gfahre (underwägs häts grad vor eus 2 touris ufemene roller uf de sack ghaue - nüt ernschts aber chli bluet und vil schock… zum glück händs helm aagha. aber zum zueluege isches irgendwie na spannend gsii: me häts scho es paar sekunde vorher gseh cho) goge es berühmte goldige horn aaluege. Das isch en chiesstrand, bzw e chieszunge wo is meer uselueget und sich je nach wind und welle nach links oder rächts verschiebt. isch glaubs im summer zimli überloffe, jetzt isches aber super gsii. Es wasser isch det überall mega klar - und meeega salzig. Da chunnt me sich scho vor wie es salzstängeli.  Nach em strand simmer dänn wider id büss und uf de höchschti berg gfahre uf Brac, dä hät grob 1600m. Vo det uus gseht me amene klare tag bis uf Italie (sägeds ämel). Isch aber au so ganz nett gsii. Allgemein isches wätter i däre wuche super gsii, es hät nume 1 mal grägnet, dänn aber de ganzi tag.  Ufem heiwäg bini über Wien gfloge wos au schön wätter gsii isch, drum häts det au na es paar föteli gäh. Und ide CH isch natürli wider näblig gsii…  Ich han zwar nume gaaaanz en flüchtige iidruck gha, aber es gseht scho so uus wie wänn me det chönt schöni ferie ha. D'lüüt sind ganz nett und mer händ nieneds problem gha. Tip top.  Und jetzt bini wider dihei in DK und tuen wider schön brav schaffe.